ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
“அந்தமான் & நிகோபார் தீவுகளில் பாதிப்புக்கு ஆளாகக் கூடிய பழங்குடி இனத்தவரை பாதுகாப்பதற்கான தேசிய கருத்தரங்கு: முன்னெடுத்து செல்லுதல்” – 2018 ஜூன் 27-28-ல் தேசிய பழங்குடியினர் ஆணையம் ஏற்பாடு
புதுதில்லி, மேக்ஸ் முல்லர் மார்க், இந்தியா சர்வதேச மையத்தில் உள்ள கமலாதேவி பல்நோக்கு அரங்கில், 2018 ஜூன் 27 மற்றும் 28 தேதிகளில், “அந்தமான் & நிகோபார் தீவுகளில் பாதிப்புக்கு ஆளாகக் கூடிய பழங்குடி இனத்தவரை பாதுகாப்பதற்கான தேசிய கருத்தரங்கு: முன்னெடுத்து செல்லுதல்” என்ற நிகழ்ச்சிக்கு தேசிய பழங்குடியினர் ஆணையம் ஏற்பாடு செய்துள்ளது. இந்நிகழ்ச்சியில் பங்கேற்று, அந்தமான் மற்றும் நிகோபார் தீவுகளில் பாதிப்புக்கு ஆளாகக் கூடிய பழங்குடி இனத்தவர் தொடர்பான அணுகுமுறை மற்றும் செயல் திட்டங்கள் குறித்து கருத்து தெரிவிக்குமாறு 44 அமைச்சகங்கள்/ துறைகளுக்கு தேசியப் பழங்குடியினர் ஆணையம் அழைப்பு விடுத்துள்ளது. இந்திய மானுடவியல் ஆய்வு அமைப்பின் ஒத்துழைப்புடன் ஏற்பாடு செய்யப்பட்டுள்ள இந்தக் கருத்தரங்கில் பங்கேற்று, அழிவின் விளிம்பில் உள்ள பழங்குடியினத்தவர் எதிர்நோக்கும் சிக்கலான பிரச்சனைகள் குறித்துக் கருத்து தெரிவிக்குமாறு பல்வேறு மாநிலங்களில் உள்ள பழங்குடியினர் ஆராய்ச்சி நிறுவனங்களைச் சேர்ந்த 18 இயக்குனர்களுக்கும் அழைப்பு விடுக்கப்பட்டுள்ளது. அமர்கந்தாக்கில் உள்ள இந்திரா காந்தி தேசிய பழங்குடியினர் பல்கலைக்கழகம் உட்பட 6 பல்கலைக்கழகங்களின் துணை வேந்தர்கள், பாதிப்புக்கு ஆளாகக் கூடிய பழங்குடியினத்தவர் பற்றிய கல்வி குறித்த தகவல்களை அளிக்க உள்ளனர். பல்வேறு நிபுணர்கள், தன்னார்வ தொண்டு நிறுவனங்கள் மற்றும் மக்கள் அமைப்புகளின் பிரதிநிதிகளும் பங்கேற்று, இப்பிரச்சனையில் முன்னெடுத்துச் செல்ல வேண்டிய கருத்துக்கள் குறித்து விளக்கமளிக்க உள்ளனர்.
(Visitor Counter : 120
பாதுகாப்பு அமைச்சகம்
ரஷ்யாவில் 2021 சர்வதேச இராணுவ விளையாட்டுகளில் இந்திய இராணுவம் பங்கேற்பு
இந்த மாதம்  22ந் தேதி முதல் செப்டம்பர் 4ஆம் தேதி வரை நடைபெற உள்ள சர்வதேச இராணுவ விளையாட்டுகளில் பங்கேற்க இந்திய இராணுவத்தின் 101 உறுப்பினர் குழு ரஷ்யா செல்கிறது. இராணுவ ஸ்கவுட் மாஸ்டர்ஸ் போட்டி , எல்ப்ரஸ் ரிங், போலார் ஸ்டார், துப்பாக்கி சுடும் எல்லை மற்றும் உயரமான பகுதி நிலப்பரப்பில் பல்வேறு பயிற்சிகள், பனியில் செயல்பாடுகள், துப்பாக்கி சுடும் திறன்கள், பல்வேறு போட்டிகளில் தடைகள் நிறைந்த நிலப்பரப்பில் போர் பொறியியல் திறன்களைக் காட்டும் பாதுகாப்பான பாதை விளையாட்டுகள் உள்ளிட்ட பல போட்டிகளில் இந்தக் குழுவினர் பங்கேற்பர். திறந்த நீர் மற்றும் பால்கன் வேட்டை விளையாட்டுகளுக்கு இந்த குழுவைச் இருவர் பார்வையாளர்களாக இருப்பர்.
முன்னதாக, 2019 -ல் ஜெய்சால்மரில் நடந்த ராணுவ சாரணர் மாஸ்டர் போட்டியில் பங்கேற்ற எட்டு நாடுகளில் இந்தியா முதலிடத்தில் இருந்தது.
குறு சிறு மற்றும் நடுத்தர தொழில் துறை அமைச்சகம்
காதி குழந்தைகள் ஆடை, கைவினை காகித காலணிகள்: மத்திய அமைச்சர்கள் அறிமுகம்
காதியின் இரண்டு புதிய பொருட்களான பருத்தியிலான காதி குழந்தைகள் ஆடை மற்றும் தனித்துவம் வாய்ந்த காதி கைவினை காகித காலணிகளை புதுதில்லியில் உள்ள காதி வளாகத்தில் மத்திய குறு, சிறு, நடுத்தர தொழில் நிறுவனங்கள் அமைச்சர் திரு நாராயண் ரானே இன்று அறிமுகப்படுத்தினார். இணை அமைச்சர் திரு பானு பிரதாப் சிங் வர்மா, காதி மற்றும் கிராமத் தொழில்கள் ஆணையத்தின் தலைவர் திரு வினய் குமார் சக்சேனா ஆகியோரும் அப்போது உடனிருந்தனர். காதியின் பல்வேறு பொருட்களை இரண்டு அமைச்சர்களும் பாராட்டினார்கள்.
முதற்கட்டமாக, பிறந்த குழந்தைகள் முதல் இரண்டு வயது வரையிலான குழந்தைகளுக்கு ஆடைகளை காதி மற்றும் கிராமத் தொழில்கள் ஆணையம் அறிமுகப்படுத்தியுள்ளது. 100% கைகளால் செய்யப்பட்ட மென்மையான பருத்தி துணியில் குழந்தைகளின் மேனியில் ஒவ்வாமை ஏதும் ஏற்படாத வகையில் இந்த ஆடைகள் தயாரிக்கப்பட்டிருக்கின்றன.
இந்தியாவிலேயே முதன்முறையாக, ஒருமுறை பயன்படுத்தப்படும் கைவினைக் காகித காலணிகளையும் காதி நிறுவனம் உருவாக்கியுள்ளது. 100% சுற்றுச்சூழலுக்கு உகந்த வகையிலும் மலிவான விலையிலும் இந்த காலணிகள் விற்பனை செய்யப்படுகின்றன. பருத்தி மற்றும் பட்டு கந்தல்கள் மற்றும் வேளாண் கழிவுகள் போன்ற இயற்கை பொருட்களிலிருந்து இந்தக் காகிதம் தயாரிக்கப்பட்டுள்ளது. எடை குறைவான இந்த காலணிகளை பயணத்தின்போதும், வீடுகள், தங்கும் விடுதிகள், மருத்துவமனைகள், வழிபாட்டுத்தலங்கள், ஆய்வுக்கூடங்கள் போன்றவற்றிலும் பயன்படுத்தலாம்.
இயற்கைக்கு உகந்த மற்றும் நிலையான பொருட்களின் சந்தையை அதிகப்படுத்துமாறு அமைச்சர் திரு ரானே வலியுறுத்தினார். இந்தத் துறையில் பெரும் சந்தையை ஈட்டுவதன் மூலம் அதிக வேலை வாய்ப்புகளையும் நுகர்வோர்களையும் காதி மற்றும் கிராமத் தொழில்கள் ஆணையம் உருவாக்கலாம் என்றும் அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735882
பிரதமர் அலுவலகம்
உத்கல் தினத்தையொட்டி பிரதமர் வாழ்த்து
உத்கல் தினத்தையொட்டி, பிரதமர் திரு நரேந்திர மோடி மக்களுக்கு வாழ்த்து தெரிவித்துள்ளார்.
திரு மோடி தொடர் ட்வீட்டர் பதிவுகளில் கூறியிருப்பதாவது:
"உத்கல் தின நல்வாழ்த்துக்கள். நமது நாட்டின் முன்னேற்றத்திற்கு ஒடிசா மாநிலமும், அதன் மக்களும் அளித்து வரும் கலாச்சாரத்தின் வளமான பங்களிப்பை அங்கீகரிக்கும் தினமாகும். வருங்காலத்தில், ஒடிசா மக்கள் நல்ல ஆரோக்கியத்தையும் செழிப்பையும் பெற ஆசீர்வதிக்கப்படுவார்களாக! "
பிரதமர் அலுவலகம்
டாக்டர் ராஜேந்திர பிரசாத்தை அவரது பிறந்தநாளில் பிரதமர் நினைவு கூர்ந்தார்
டாக்டர் ராஜேந்திர பிரசாத் அவர்களின் பிறந்தநாளையொட்டி பிரதமர் திரு நரேந்திர மோடி அவருக்குப் புகழஞ்சலி செலுத்தியுள்ளார்.
ட்விட்டரில் பிரதமர் கூறியிருப்பதாவது;
"டாக்டர். ராஜேந்திர பிரசாத் அவர்களை அவரது பிறந்தநாளில் நினைவு கூர்கிறேன். முதுபெரும் தலைவரான அவர், தைரியத்தையும் அறிவார்ந்த ஆர்வத்தையும் வெளிப்படுத்தினார். அவர் இந்தியாவின் கலாச்சாரத்தில் உறுதியாக வேரூன்றியவர் மற்றும் இந்தியாவின் வளர்ச்சிக்கான எதிர்கால பார்வையையும் கொண்டிருந்தார்."
ரசாயனம் மற்றும் உரங்கள் அமைச்சகம்
நாட்டில் ரெம்டெசிவிர் மருந்தின் உற்பத்தி மும்மடங்கு உயர்வு: மத்திய அமைச்சர் திரு மன்சுக் மாண்டவியா
நாட்டில் ரெம்டெசிவிர் மருந்தின் உற்பத்தி விரைவாக அதிகரிக்கப்பட்டு வருகிறது. ஒரு சில நாட்களிலேயே ரெம்டெசிவிர் மருந்தின் உற்பத்தியை இந்தியா மும்மடங்கு உயர்த்தியுள்ளதுடன், அதிகரித்துவரும் தேவையும் விரைவில் பூர்த்தி செய்யப்படும். மத்திய ரசாயனம் மற்றும் உரங்கள் துறை இணை அமைச்சர் திரு மன்சுக் மாண்டவியா இன்று இவ்வாறு அறிவித்தார்.
இந்த வருடம் ஏப்ரல் 12-ஆம் தேதி 37 லட்சமாக இருந்த ரெம்டெசிவிர் மருந்தின் உற்பத்தி, மே 4-ஆம் தேதி, 1.05 கோடியாக வளர்ச்சி அடைந்தது.
அதிகரித்துவரும் தேவையைக் கருத்தில் கொண்டு, ஏப்ரல் 12-ஆம் தேதி 20 ஆக இருந்த ரெம்டெசிவிர் மருந்து உற்பத்தி செய்யும் ஆலைகளின் எண்ணிக்கை, மே 4 அன்று 57 ஆக உயர்ந்தது.
கொரோனாவுக்கு எதிராக, இந்திய அரசு இடைவிடாது பணியாற்றி வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1715876
மத்திய அமைச்சரவை
மருத்துவ துறையில் இந்திய மற்றும் உஸ்பெகிஸ்தான் இடையே புரிந்துணர்வு ஒப்பந்தத்திற்கு மத்திய- அமைச்சரவை ஒப்புதல்
இந்தியா மற்றும் உஸ்பெகிஸ்தான் இடையே மருத்துவ துறையில் வர்த்தகம், தொழிற்சாலை, ஆய்வு மற்றும் வளர்ச்சி ஆகியவை தொடர்பான புரிந்துணர்வு ஒப்பந்தத்தில கையெழுத்திட பிரதமர் திரு. நரேந்திர மோடி தலைமையில் இன்று கூடிய மத்திய அமைச்சரவை ஒப்புதல் அளித்துள்ளது. இந்த புரிந்துணர்வு ஒப்பந்தத்தில், உஸ்பெகிஸ்தான் அதிபர் அக்டோபர் 1, 2018 இந்தியா வரும் போது கையெழுத்திட உள்ளார்.
இரு நாடுகளிலும் மருந்து துறையின் வளர்ச்சி மற்றும் மருந்து துறையில் வர்த்தகம், உற்பத்தி, ஆய்வு மற்றும் வளர்ச்சியில் இருதரப்பு ஒத்துழைப்பு ஆகியவற்றின் முக்கியத்துவத்தை கருதி இரு நாடுகளும் அதிகாரபூர்வ ஒத்துழைப்பை ஏற்படுத்த முயன்று வந்தன. இந்த புரிந்துணர்வு ஒப்பந்தம், இரு நாடுகளிலும் உள்ள பல்வேறு மருத்துவ முறைகளில் பயன்டுத்தப்படும், செயல் திறன்மிக்க மருந்துக்கான மூலப் பொருட்கள் உள்ளிட்ட உற்பத்தி மருந்து உற்பத்திகான வாய்ப்புகளை ஆராய வகை செய்கிறது. இந்த ஒப்பந்தம் வர்த்தகம் மற்றும் பதிவு முறைகள், செயல் திறன்மிக்க மருந்து மற்றும் மருந்து பொருட்களுக்கான ஏற்றுமதி மற்றும் இறக்குமதிக்கான சட்ட மற்றும் ஒழுங்குமுறை தேவைகள் தொடர்பான தகவல்களை பரிமாறிக் கொள்ள உதவும். இந்த ஒப்பந்தம் உஸ்பெகிஸ்தான் குடியரசுடன் மருந்து பொருட்களின் வர்த்தகம், தொழிற்சாலை, ஆய்வு மற்றும் வளர்ச்சிக்கான ஒத்துழைப்பை அதிகரிக்கும்.
பிரதமர் அலுவலகம்
பிரதமர் தேசிய நிவாரண நிதிக்கு உத்தரபிரதேச முதல் அமைச்சர் ரூ 5 கோடி நன்கொடை
உத்தர பிரதேச முதல் அமைச்சர் திரு. யோகி ஆதித்யாநாத் இன்று புது தில்லியில் பிரதமர் திரு. நரேந்திர மோடியை சந்தித்தார். அப்போது அவர் முதல் அமைச்சர் இடர் நிவாரண நிதியிலிருந்து பிரதமர் தேசிய நிவாரண நிதிக்கு ரூ 5 கோடிக்கான காசோலையை வழங்கினார். லட்சத்தீவு மற்றும் பிற மாநிலங்களில் புயலால் பாதிக்கப்பட்ட மக்களுக்கு நிவாரணம் வழங்கும் விதமாக இந்த நிதியை அவர் வழங்கினார்.
உள்நாட்டு விமானப் போக்குவரத்து அமைச்சகம்
டிஜி யாத்ரா செயலியில் பயணிகள் தொடர்பான தகவல்கள் அவர்களது மொபைலில் மட்டும் சேமிக்கப்படுகிறது
டிஜி யாத்ரா  செயலியில் பயணிகள் தொடர்பான தகவல்கள் அவர்களது சொந்த சாதனத்திலேயே சேமிக்கப்படுகிறது. மையப்படுத்தப்பட்ட தரவு சேமிப்பு அமைப்பில் இந்தத் தகவல்கள் சேமிக்கப்படுவதில்லை. தகவல்கள் அனைத்தும் மறைபொருளாக்கம் செய்யப்பட்டு பயணியின் ஸ்மார்ட் மொபைல் ஃபோனிலேயே சேமிக்கப்படுகிறது. டிஜி யாத்ரா செயலியில் உள்ள தகவல்கள் தேவைப்படும் போது பயணிகளுக்கும், சம்பந்தப்பட்ட விமான நிலையங்களுக்கும் மட்டுமே தெரியும் வகையில், இந்தத் தகவல்கள் பகிரப்படுகிறது.
டிஜி யாத்ரா செயலி விமான நிலையங்களில் பயணிகளை முக அடையாள தொழில்நுட்பம் மூலம் அடையாளம் காணும் முயற்சியாகும். இது மறை பொருளாக்கம் செய்யப்பட்டுள்ளதால், வேறு எந்த நிறுவனத்தாலும் இதில் உள்ள தகவல்களை பயன்படுத்த முடியாது. இந்த நடைமுறை தன்னார்வ அடிப்படையிலானது என்பதுடன், தடையற்ற பயண வசதியை ஏற்படுத்தித் தருகிறது.
இது தொடர்பாக, பயணி ஒருவரின் ட்விட்டர் பதிவுக்கு 15 மார்ச் 2023 அன்று பதில் அளித்துள்ள சிவில் விமானப் போக்குவரத்துத் துறை அமைச்சர் திரு ஜோதிர் ஆதித்ய சிந்தியா தமது பதிவில் கூறியிருப்பதாவது:
“பயணிகளின் தனிப்பட்ட தகவல்கள் அடங்கிய தரவுகள், எந்தவொரு மையப்படுத்தப்பட்ட தரவு சேமிப்பு அமைப்பிலோ அல்லது டிஜி யாத்ரா அறக்கட்டடையிலோ சேமிக்கப்படுவதில்லை. பயணியின் சொந்த தொலைபேசியில் பாதுகாப்பான முறையில் டிஜி யாத்ரா செயலியின் அமைப்பில் தகவல்கள் சேமிக்கப்படுகின்றன. பேரபடும் எந்தவொரு தகவலும், பிற இடங்கள் எதிலும் சேமிக்கப்படுவதில்லை என உறுதியளிக்கப்படுகிறது.
பிரதமர் அலுவலகம்
நமது விவசாயிகளின் வாழ்வில் நீண்ட கால மாற்றத்தைக் கொண்டு வருவதற்கான முயற்சிகளில் ஒரு பகுதி நானோ யூரியா : பிரதமர்
இந்திய விவசாயிகளின் வாழ்வில் நீண்ட கால அடிப்படையில் நேர்மறையான மாற்றங்களைக் கொண்டு வருவதற்கான முயற்சிகளில் நானோ யூரியா ஒரு பகுதி என பிரதமர் திரு. நரேந்திர மோடி கூறியுள்ளார்.
மத்திய வேளாண் மற்றும் விவசாயிகள் நலத்துறை இணை அமைச்சர் திருமதி. ஷோபா கரந்தலாஜேவின் ட்விட்டர் பதிவை பகிர்ந்து பிரதமர் வெளியிட்டுள்ள பதிவில் கூறியிருப்பதாவது:
“இது நமது விவசாயிகளின் வாழ்வில் நீண்ட கால மாற்றத்தைக் கொண்டு வருவதற்கான பல்வேறு நடவடிக்கைகளின் ஒரு பகுதியாகும்.”
சிறுபான்மையினர் நலன் அமைச்சகம்
"அரசின் அணுகுமுறை சிறுபான்மையினர் இதர சமூகத்தினருடன் கல்வி மற்றும் சமூக-பொருளாதார வளர்ச்சியில் சமமான பங்குதாரர்களாக இருக்குமாறு செய்திருக்கிறது"- திரு முக்தார் அப்பாஸ் நக்வி
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய சிறுபான்மையினர் விவகாரங்கள் அமைச்சர் திரு முக்தார் அப்பாஸ் நக்வி, கீழ்க்கண்ட தகவல்களை அளித்தார்.
சமுதாயத்தின் அனைத்து பிரிவினரின் முழுமையான மேம்பாட்டில் அரசு உறுதி பூண்டுள்ளது. அரசின் அணுகுமுறை சிறுபான்மையினர் இதர சமூகத்தினருடன் கல்வி மற்றும் சமூக-பொருளாதார வளர்ச்சியில் சமமான பங்குதாரர்களாக இருக்குமாறு செய்திருக்கிறது.
உயர்நிலைக் கல்விக்கு முந்தைய கல்வி உதவித் திட்டம், மௌலான ஆசாத் தேசிய ஊக்கத்தொகை திட்டம், நய சவேரா இலவச பயிற்சி திட்டம், பதோ பர்தேஷ், புதிய உடான் மற்றும் புதிய ரோஷினி ஆகிய திட்டங்களை மத்திய சிறுபான்மையினர் விவகாரங்கள் அமைச்சகம் செயல்படுத்தி வருகிறது.
கடந்த இரண்டு வருடங்களில், ஆந்திரப் பிரதேசத்தில் சிறுபான்மையினர் அதிகம் உள்ள பகுதிகளில் 75 திட்டங்களையும், மகாராஷ்டிராவில் சிறுபான்மையினர் அதிகம் உள்ள பகுதிகளில் 14 திட்டங்களையும், மத்திய சிறுபான்மையினர் விவகாரங்கள் அமைச்சகம் செயல்படுத்தி வருகிறது.
கல்வி, சுகாதாரம் மற்றும் திறன் வளர்த்தல் ஆகியவற்றில் இந்த திட்டங்கள் கவனம் செலுத்துகிறது. பள்ளிக் கட்டிடங்கள், மாணவர் விடுதிகள், கல்லூரிகள், தொழில் பயிற்சி நிறுவனங்கள், பொது சேவை மையங்கள் இந்தத் திட்டத்தின் கீழ் அமைக்கப்படுகின்றன.
பிரதமர் ஜன் விகாஸ் கார்யாகிராம் என்னும் திட்டத்தின் கீழ் உத்திரப் பிரதேசத்துக்கு 2015-16-இல் ரூ 32462 லட்சமும், 2016-17-இல் ரூ 14364 லட்சமும், 2017-18-இல் ரூ 15182.02 லட்சமும், 2018-19-இல் ரூ 37653.07 லட்சமும், 2019-20-இல் ரூ 16207.94 லட்சமும் வழங்கப்பட்டுள்ளது.
நாட்டில் சிறுபான்மையினர் அதிகம் உள்ள 1300 பகுதிகளில் பிரதமர் ஜன் விகாஸ் கார்யாகிராம் செயல்படுத்தப்படுகிறது. இந்த மத்திய திட்டத்தின் கீழ் மாநில அரசுகளுக்கு நிதி வழங்கப்படுகிறது. 2018-இல் இத்திட்டம் மறுசீரமைக்கப்பட்டது.
(Visitor Counter : 95
நிலக்கரி அமைச்சகம்
நிலக்கரி உற்பத்தியை அதிகரித்து இறக்குமதியை குறைக்க வேண்டும் என்று மத்திய அமைச்சர் திரு ராவ்சாஹேப் படீல் டான்வே வலியுறுத்தியுள்ளார்
விடுதலையின் அமிர்தப் பெருவிழாவின் ஒரு பகுதியாக நிலக்கரி அமைச்சகத்தின் சார்பில் சிறப்பு வாரவிழாவை மத்திய நிலக்கரி சுரங்கம் மற்றும் ரயில்வேத்துறை இணை அமைச்சர் திரு ராவ்சாஹேப் படீல் டான்வே இன்று தொடங்கி வைத்தார். இந்நிகழ்ச்சியில் காணொலி காட்சி வாயிலாகப் பங்கேற்ற மத்திய நிலக்கரி சுரங்கம் மற்றும் நாடாளுமன்ற விவகாரத்துறை அமைச்சர் திரு பிரலஹாத் ஜோஷி, நமது நாட்டின் சுதந்திர போராட்டத்தின் மிகப் பெரும் பங்காற்றிய ஆண், பெண் மற்றும் இளைஞர்கள் வருங்காலத்திலும் போற்றப்படுவார்கள் என்று கூறினார். எரிசக்தித் துறையிலும், தற்சார்பு இந்தியா இயக்கத்திலும் நிலக்கரித்துறை மேலும் பங்களிப்புச் செய்ய வேண்டும் என்று அவர் வலியுறுத்தினார்.
நிகழ்ச்சியில் பேசிய அமைச்சர் திரு ராவ்சாஹேப் படீல் டான்வே, நிலக்கரி உற்பத்தியை மேலும் அதிகரிக்க வேண்டும் என்று அத்துறையைக் கேட்டுக் கொண்டார். இதன் மூலம் இறக்குமதி குறைக்கப்பட்டு நாட்டின் எரிசக்தி பாதுகாப்பு மேம்படும் என்று குறிப்பிட்டார். பொதுத்துறை நிறுவனமான நிலக்கரித்துறை நிறைவேற்ற வேண்டிய சமூக பொறுப்புடமையின் அவசியம் குறித்து அவர் சுட்டிக்காட்டினார். நிலக்கரி சுரங்கங்களின் அருகே வசிக்கும் மக்களின் சுற்றுச்சூழலைப் பாதுகாப்பதை உறுதி செய்ய வேண்டும் என்று அவர் கேட்டுக் கொண்டார்.
இந்நிகழ்ச்சியில் வரவேற்புரையாற்றிய நிலக்கரித்துறை செயலாளர் டாக்டர் அனில் குமார் ஜெயின், நாட்டின் எரிசக்தித் தேவையை நிறைவேற்ற நிலக்கரி அமைச்சகம் உறுதிபூண்டுள்ளதாகத் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1803558
சுற்றுலா அமைச்சகம்
சுற்றுலா அமைச்சகம் தனது “நமது நாட்டை தெரிந்து கொள்ளுங்கள்” 15 வது இணையதள காட்சி தொடரில் 'பஞ்சாப்- கையேட்டுக்கு அப்பால்' என்ற பெயரில் வெளியிடுகிறது.
இந்தியாவின் பல இடங்களிலும், மாநிலத்திலும் பிராந்தியத்திலும் நன்கு அறியப்படாதவற்றைக் காண அரிய விஷயங்கள் உள்ளன. சுற்றுலா அமைச்சகம் “நமது நாட்டை தெரிந்து கொள்ளுங்கள்” இணையதள காட்சி தொடரில் மே 5 2020 அன்று ‘பஞ்சாப்- கையேட்டிற்கு அப்பால்’ என்ற தலைப்புக்கு முழுமையான அர்த்தம் தரும் தொடரை வெளியிட்டது.
இரண்டு சாலைகள் வேறுபடும் போது, அதிகம் பயணப்படாதகுறைவான தூரம் பயணப்பட்ட இடத்தை எடுத்துக்கொள்வது உலகில் எல்லா வித்தியாசங்களையும் ஏற்படுத்தியுள்ளது. மேலும், குறைவான பயணத்தை மேற்கொள்ளும்போது, அழகை நாம் சந்திக்க முனைகிறோம். வழக்கமாக டேராரின் கீழ் மட்டும் காணும் அழகு, கேட்கப்படாத, கண்ணுக்கு தெரியாத அற்புதங்களை நேரில் கண்டு நாம் தடுமாறுகிறோம். இந்த தொடர் பஞ்சாப் மாநிலத்தில், பயணிகள் தங்கள் பயணத்திட்ட்த்தில் தவறவிட்ட, இதுபோன்ற அதிகம் அறியப்படாத இடங்களைக் கண்டறியச் செய்கிறது.
கற்றல் சார்ந்த அனுபவமிக்க சுற்றுலா தளத்திற்கான நிறுவனர், திரு. ஷில்பா சர்மா, மற்றும் ஆசிரியர், பயண எழுத்தாளர், உணவு விமர்சகர் திருமதி புனேதிந்தர் கவுர் சித்து ஆகியோரால் வழங்கப்பட்ட இந்த வலைத்தள தொடர், பஞ்சாபின் மூன்று பகுதிகளான மஜா, தோபா மற்றும் மால்வா ஆகியவற்றை பற்றி எடுத்துரைத்தது
இந்த வலைத்தளதொடரின் தொடர்கள் தற்போது, https://www.youtube.com/channel/UCbzIbBmMvtvH7d6Zo_ZEHDA/featured என்ற இணையதளத்திலும், மேலும் இந்திய அரசாங்கத்தின் சுற்றுலா அமைச்சின் அனைத்து சமூக ஊடக கையாளுதல்களிலும் காண கிடைக்கிறது.
அடுத்த இணையதள காட்சி தொடர் மே 7ம் தேதி காலை 11.00 மணிக்கு, கோவா – கலாச்சாரத்தின் சிலுவை என்ற தலைப்பில் கோவாவில் பல நூற்றாண்டுகளாக விரவியுள்ள ஆழமான கலாச்சார பரிமாற்றம், அதன் இசை, உணவு, கட்டிடக்கலை, ஓவியம் போன்றவற்றைப் பற்றி பேசுகிறது. அதற்கு இங்கே பதிவு செய்யுங்கள்: https://bit.ly/2SPNo0T
பிரதமர் அலுவலகம்
ஜெய்ப்பூரில் சிபெட்: பெட்ரோ ரசாயனங்கள் தொழில்நுட்ப நிறுவனத்தை செப்டம்பர் 30-ஆம் தேதி பிரதமர் திறந்து வைக்கிறார்
ராஜஸ்தானில் 4 புதிய மருத்துவ கல்லூரிகளுக்கும் பிரதமர் அடிக்கல் நாட்டுகிறார்
ஜெய்ப்பூரில் சிபெட்: பெட்ரோ ரசாயனங்கள் தொழில்நுட்ப நிறுவனத்தை செப்டம்பர் 30-ஆம் தேதி காலை 11 மணிக்கு காணொலி காட்சி வாயிலாக பிரதமர் திரு நரேந்திர மோடி திறந்து வைப்பார். மேலும் ராஜஸ்தான் மாநிலத்தின் பன்ஸ்வாரா, சிரோஹி, ஹனுமன்கர் மற்றும் தௌசா ஆகிய மாவட்டங்களில் 4 புதிய மருத்துவ கல்லூரிகளுக்கும் அவர் அடிக்கல் நாட்டுவார்.
“மாவட்டம்/ பரிந்துரைக்கப்பட்ட மருத்துவமனைகளுடன் இணைந்த புதிய மருத்துவ கல்லூரிகளின் உருவாக்கம்” என்ற மத்திய அரசின் நிதி உதவி திட்டத்தின் கீழ் இந்த மருத்துவக் கல்லூரிகளுக்கு ஒப்புதல் அளிக்கப்பட்டுள்ளது. மருத்துவ கல்லூரிகளை நிறுவுவதற்கு தகுதி குறைந்த, பின்தங்கிய மற்றும் முன்னேற விரும்பும் மாவட்டங்களுக்கு முன்னுரிமை அளிக்கப்படுகிறது. திட்டத்தின் மூன்று கட்டங்களின் கீழ் நாடு முழுவதும் 157 புதிய மருத்துவ கல்லூரிகளை அமைப்பதற்கு அனுமதி அளிக்கப்பட்டுள்ளது.
சிபெட் பற்றி:
ராஜஸ்தான் மாநில அரசுடன் இணைந்து ஜெய்ப்பூரில் சிபெட்: பெட்ரோ ரசாயனங்கள் தொழில்நுட்ப நிறுவனத்தை மத்திய அரசு உருவாக்கியுள்ளது. சுய நிலையான இந்த நிறுவனம், பெட்ரோ ரசாயணம் மற்றும் அது சம்பந்தப்பட்ட துறைகளின் தேவையை முழு ஈடுபாட்டுடன் நிறைவேற்றி வருகிறது. திறன் வாய்ந்த தொழில்நுட்ப நிபுணர்களாக இளைஞர்கள் உருவாவதற்கு ஏற்ற கல்வியை இந்த நிறுவனம் அளிக்கும்.
மத்திய அமைச்சர் திரு மன்சுக் மண்டவியா மற்றும் ராஜஸ்தான் முதலமைச்சர் திரு அசோக் கெலாட் ஆகியோரும் நிகழ்ச்சியில் கலந்து கொள்வார்கள்.
-----
(
நிதி அமைச்சகம்
சரக்கு மற்றும் சேவை வரியாக ரூ 95,480 கோடி செப்டம்பர் 2020-இல் வசூலிக்கப்பட்டுள்ளது
ரூ 95,480 கோடி மொத்த சரக்கு மற்றும் சேவை வரி 2020 செப்டம்பர் மாதத்தில் வசூலிக்கப்பட்டுள்ளது. இதில் மத்திய சரக்கு மற்றும் சேவை வரி ரூ 17,741 கோடி, மாநில சரக்கு மற்றும் சேவை வரி ரூ 23,131 கோடி, ஒருங்கிணைந்த சரக்கு மற்றும் சேவை வரி ரூ 47,484 கோடி மற்றும் செஸ் வரி ரூ 7,124 கோடி  ஆகும்.
ஒருங்கிணைந்த சரக்கு மற்றும் சேவை வரியிலிருந்து வழக்கமான பைசல் தொகையாக மத்திய சரக்கு மற்றும் சேவை வரிக்கு ரூ 21,260 கோடியையும், மாநில சரக்கு மற்றும் சேவை வரிக்கு ரூ 16,997 கோடியையும் அரசு வழங்கியுள்ளது.
வழக்கமான பைசலுக்கு பிறகு மத்திய மற்றும் மாநில அரசுகளால் 2020 செப்டம்பர் மாதத்தில் ஈட்டப்பட்ட மொத்த வருவாய் மத்திய சரக்கு மற்றும் சேவை வரிக்கு ரூ 39,001 கோடியும், மாநில சரக்கு மற்றும் சேவை வரிக்கு ரூ 40,128 கோடியும் ஆகும்.
கடந்த வருடத்தின் இதே மாதத்துடன் ஒப்பிடும் போது, இந்த வருட செப்டம்பர் மாதத்தின் வருவாய் 4 சதவீதம் அதிகமாக உள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660608
குடியரசுத் தலைவர் செயலகம்
நாட்டுநலப்பணி திட்ட விருதுகளை வழங்கினார் குடியரசு தலைவர்
குடியரசு தலைவர் திருமதி திரௌபதி முர்மு இன்று குடியரசு தலைவர் மாளிகையில், 2020-21-ம் ஆண்டுக்கான நாட்டு நலப்பணி திட்ட விருதுகளை வழங்கினார்.
5 பிரிவுகளில் இந்த விருதுகள் வழங்கப்பட்டன. சென்னை அண்ணா பல்கலைக்கழகத்தைச் சேர்ந்த டாக்டர் ஆர். ரமேசுக்கு, பல்கலைக்கழகம்/பிளஸ்டூ கவுன்சில் பிரிவில் விருது வழங்கப்பட்டுள்ளது.
யூனிட் திட்ட அலுவலர்கள் பிரிவில் மதுரை ஶ்ரீமீனாட்சி கலைக்கல்லூரிக்கு விருது அளிக்கப்பட்டுள்ளது.
தன்னார்வலர்கள் பிரிவில் தமிழகத்தைச் சேர்ந்த திரு ஜெயசீலன், மதுரை மெப்கோ சிலீக் பொறியியல் கல்லூரியின் வரதராஜன் ஆகியோர் விருது பெற்றுள்ளனர்.
Click here to see list of awardees Contact details
Click here to see list of awardees
PIB Headquarters
குறு, சிறு மற்றும் நடுத்தர தொழில்களுக்கு ஜி.எஸ்.டி-யின் சிறப்பு உதவி மையங்கள்
- திருவள்ளுர், வேலூர் மாவட்டங்களில் எம்.எஸ்.எம்.ஈ-க்கு ஜி.எஸ்.டி சிறப்பு உதவி மையங்கள்
- திருவள்ளுர் மாவட்டத்தில் பிளாஸ்டிக் தொழிலுக்கும், வேலூர் மாவட்டத்தில் தோல் பொருள் தொழிலுக்கும் உதவி மையம்
- ஜி.எஸ்.டி தொடர்பான பிரச்சினைகள் குறித்து எம்.எஸ்.எம்.ஈ சம்பந்தப்பட்டோர் அடுத்த 100 நாட்களுக்கு நேரில் அல்லது தொலைபேசியில் தொடர்பு கொண்டு தீர்வு காணலாம்
- இந்த மாவட்டங்களில் சிறப்பு உதவி நிகழ்ச்சிகளுக்கு திட்டமிடப்பட்டுள்ளது
குறு, சிறு மற்றும் நடுத்தர தொழில்களுக்கு ஆதரவு மற்றும் உதவித் திட்டத்தை மத்திய அரசு 02.11.2018 அன்று நாடு முழுவதும் 80 மாவட்டங்களில் தொடங்கியது. இதன் ஒரு பகுதியாக ஜி.எஸ்.டி தொடர்பான அனைத்து விஷயங்களிலும் குறு, சிறு மற்றும் நடுத்தர தொழில்களுக்கு உதவி செய்ய ஜி.எஸ்.டி-யும், மத்திய கலால்துறையும் திருவள்ளுர், வேலூர் மாவட்டங்களில் ஜி.எஸ்.டி உதவி மையங்களை அமைத்துள்ளன.
வரி செலுத்துதல், வரிக்கான கடன் கிடைக்கச் செய்தல், ஜி.எஸ்.டி வரியில் திரும்பக் கோருவதற்கான முறைகள் ஆகியவற்றில் நுட்பமானப் பிரச்சினைகளை அறிவதற்கு இந்த மையங்களின் அதிகாரிகள் உதவி செய்வார்கள். அடுத்த 100 நாட்களுக்கு இந்தத் தொழில் பிரிவுகள் கூடுதல் வரியை திரும்பப் பெறுவதற்கு இந்த மையம் முன்னுரிமை அளிக்கும். எம்.எஸ்.எம்.ஈ வர்த்தக அமைப்புகளின் ஒத்துழைப்புடன் இந்த இரண்டு மாவட்டங்களிலும் சிறப்பு உதவித் திட்டத்தை செயல்படுத்துவதற்கும் திட்டமிடப்பட்டுள்ளது.
- திருவள்ளுர் அலுவலக முகவரி: எண் 46, வள்ளலார் தெரு, பெரியகுப்பம், திருவள்ளுர் – 602 001. தொலைபேசி எண்: 044-2621 5765, மின்னஞ்சல் Smisha.Rajan@icegate[at]gov[dot]in
- பூந்தமல்லி கோட்ட அலுவலக முகவரி: சி-48, 2-வது அவென்யூ, முதல்தளம், அண்ணாநகர், சென்னை – 600 040. தொலைபேசி எண்: 044-2621 5765, மின்னஞ்சல் pmle-divnouter-tn[at]gov[dot]in
- வேலூர் கோட்ட அலுவலகம்: மத்திய வருவாய் கட்டடம், பாரக் மைதான், ஆபீசர்லைன், வேலூர்-632 001. தொலைபேசி எண்: 0416-2221387. மின்னஞ்சல் supdt-vlrdtech[at]nic[dot]in
- ராணிப்பேட்டை கோட்ட அலுவலகம்: சிப்காட் தொழிற்பேட்டை, ராணிப்பேட்டை-632 403. தொலைபேசி எண்: 04172-244547. மின்னஞ்சல் Rpt-div-tn[at]gov[dot]in
ஜி.எஸ்.டி. தொடர்பான அனைத்து சந்தேகங்களுக்கும் அனைத்து வரி செலுத்துவோர் மற்றும் நுகர்வோர் அண்ணாநகரில் உள்ள தலைமை அலுவலகத்திற்கு நேரிலோ அல்லது தொலைபேசியிலோ தொடர்பு கொள்ளலாம். தொலைபேசி எண்கள் 044 2614 2850 / 51 / 52 / 53
மின்னஞ்சல் Sevakendra-outer-tn[at]gov[dot]in
இந்தத் தகவலை ஜி,எஸ்.டி ஆணையர் திரு ரவீந்திரநாத் தெரிவித்துள்ளார்.
பிரதமர் அலுவலகம்
ஆசிய விளையாட்டுப் போட்டியில் மகளிர் 400 மீட்டர் தடைதாண்டும் ஓட்டத்தில் வெண்கலப் பதக்கம் வென்ற தடகள வீராங்கனை வித்யா ராம்ராஜுக்குப் பிரதமர் வாழ்த்து தெரிவித்துள்ளார்
ஆசிய விளையாட்டுப் போட்டியில் மகளிர் 400 மீட்டர் தடைதாண்டும் ஓட்டத்தில் வெண்கலப் பதக்கம் வென்ற தடகள வீராங்கனை வித்யா ராம்ராஜுக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
25 வயதான அவரது விடாமுயற்சி மற்றும் நம்பிக்கைக்குரிய செயல்திறனைப் பிரதமர் பாராட்டினார்.
சமூக ஊடக எக்ஸ் பதிவில் பிரதமர் கூறியிருப்பதாவது;
“மகளிர் 400 மீட்டர் தடை ஓட்டத்தில் வெண்கலப் பதக்கம் வென்ற வித்யா ராம்ராஜுக்கு வாழ்த்துக்கள்.
அவரது விடாமுயற்சியும், உறுதியும் உண்மையிலேயே ஒரு நம்பிக்கைக்குரிய வெற்றிக்கு வழிவகுத்துள்ளது. அவரது எதிர்கால முயற்சிகளுக்கும் வாழ்த்துக்கள்."
குடியரசுத் துணைத் தலைவர் செயலகம்
வாழ்கை முறை சார்ந்த நோய்களுக்கு பலியாகதிர்கள்; குடியரசு துணை தலைவர்
மருத்துவ முகாமை தொடங்கிவைத்தார்
நவீன மற்றும் சரீர உழைப்பில்லாத வாழ்கை முறை சார்ந்த நோய்களுக்கு பலியாககாமல் விழிப்புணர்வுடன் இருங்கள் என்று குடியரசு துணை தலைவர் திரு எம். வெங்கையா நாயுடு கூறியுள்ளார். ஆந்திரா பிரதேச விஜயவாடாவில் உள்ள ஸ்வர்ண பாரத் அறகட்டளையில் நடைபெற்ற மருத்துவ முகாமை தொடங்கி வைத்து குடியரசு துணை தலைவர் பேசுகையில் இதனைத் தெரிவித்தார். ஆந்திரா பிரதேச சுகாதாரம் மற்றும் மருத்துவ கல்வித் துறை அமைச்சர் டாக்டர் கமினேனி ஸ்ரீநிவாஸ், ஆந்திரா பிரதேச நீர் வளங்கள் மேலாண்மை துறை அமைச்சர் திரு. தேவினேனி உமா மகேஷ்வர ராவ் மற்றும் பிற பிரமுகர்கள் இந்நிகழ்ச்சியில் பங்கேற்றனர்.
உடல் உழைப்பின்மை மற்றும் நவீன உணவு பழக்கங்கள் வாழ்கை முறை சார்ந்த நோய்களை உருவாக்குகின்றன என்று குடியரசு துணை தலைவர் கவலை தெரிவித்தார். ஆரோகியமான வாழ்க்கைக்கு மக்கள் நடைபயிற்சி, சீராக ஓடுதல், சைக்கிள் ஓட்டுதல், யோகா பயிற்சி போன்ற உடற்பயிற்சிகளை மேற்கொள்ள வேண்டும் என்று கூறினார்.
நவீன வாழ்கை முறை சார்ந்த நோய்களின் அபாயம், தடுப்பு நடவடிக்கைகள் குறித்து மருத்துவ சமூகம் விழிப்புணர்வு ஏற்படுத்த வேண்டும். ஊரக பகுதிகளில், போதுமான அளவு சுகாதார உள்கட்டமைப்பு இல்லை என்று கவலை தெரிவித்த அவர், வளர்ந்து வரும் சுகாதார தேவைகளுக்கு அரசின் நடவடிக்கைகள் மட்டும் போதாது. தனியார் துறைகள் மற்றும் அரசு சாரா அமைப்புகளும் அரசின் முயற்சிகளுக்கு ஆதரவு அளிக்க வேண்டும் என்று கூறினார். ஊரக மற்றும் பிற்படுத்தப்பட்ட பகுதிகளில், மத்திய மற்றும் மாநில அரசுகள் சுகாதார துறையின் வளர்ச்சியில் கவனம் செலுத்த வேண்டும் என்றும் கூறினார்.
சில அரசு மருத்துவமனைகளின் செயல்பாட்டால், மக்கள் தனியார் மருத்துவமனைகளில் சிகிச்சை பெறுகின்றனர். உலக சுகாதார அமைப்பின் விதிகள் படி ஆயிரம் பேருக்கு ஒரு மருத்துவர் என்பது விகிதம் ஆகும். இந்தியாவில் 1,700 பேருக்கு ஒரு மருத்துவர் உள்ளார். நாட்டில் மருத்துவ பற்றாக்குறையாக உள்ள இந்த சூழலை மாற்ற, திட்ட குழுவின்  உயர் மட்ட குழு 2022-ஆம் ஆண்டுக்குள் மேலும் 187 மருத்துவ கல்லூரிகள் தொடங்க வேண்டும் என்று சிபாரிசு செய்துள்ளது.
மருத்துவ முகாமை பார்வையிட்ட குடியரசு துணை தலைவர் சிகிச்சை பெரும் நோயாளிகளுடன் கலந்துரையாடினார்.
தொழிலாளர் மற்றும் வேலைவாய்ப்பு அமைச்சகம்
2023 மார்ச் மாதத்தில் இஎஸ்ஐ திட்டத்தின் கீழ் 17.31 லட்சம் புதிய தொழிலாளர்கள் சேர்க்கப்பட்டுள்ளனர்
இஎஸ்ஐசி-யின் தற்காலிக ஊதிய தரவுகளின்படி, 2023 மார்ச் மாதத்தில் 17.31 லட்சம் புதிய ஊழியர்கள் சேர்க்கப்பட்டுள்ளனர்.
2023 மார்ச் மாதத்தில் சுமார் 19,000 புதிய நிறுவனங்கள் பதிவு செய்யப்பட்டு, தொழிலாளர் காப்பீட்டுக் கழகத்தின் கீழ் கொண்டு வரப்பட்டுள்ளனர்.
இந்த மாதத்தில் புதிதாக சேர்க்கப்பட்ட 17.31 லட்சம் ஊழியர்களில், 25 வயதுக்குட்பட்ட 8.26 லட்சம் பணியாளர்கள் உள்ளனர். இந்தத் தரவுகள் நாட்டில் இளைஞர்களுக்கு அதிக வேலை வாய்ப்புகள் உருவாக்கப்பட்டுள்ளன என்பதை வெளிப்படுத்துகின்றன. இந்த மாதத்தில் சேர்க்கப்பட்ட மொத்த ஊழியர்களில் 48% பேர் 25 வயதுக்கு உட்பட்டவர்கள்.
பாலின வாரியான ஊதியத் தரவுகளின் பகுப்பாய்வின்படி, 2023 மார்ச் மாதத்தில் 3.36 லட்சம் பெண் உறுப்பினர்களும் பதிவு செய்யப்பட்டுள்ளனர். இது தவிர, 2023 மார்ச் மாதத்தில் மொத்தம் 41 திருநங்கைகள் இஎஸ்ஐ திட்டத்தின் கீழ் பதிவு செய்துள்ளனர்.